hu hu hu hu hu hu hu hu hu hu hu hu hu hu hu hu hu hu hu hu hu en en hu en hu hu en cs hu en hu hu hu hu hu ca hu en hu tr hu hu hu en hu tr hu hu hu hu hu hu en hu hu hu en hu en hu hu hu hu hu en hu tr hu hu en hu tr hu hu hu en hu hu hu hu en hu hu hu hu it hu en pt hu hu hu hu hu hu hu en hu en hu en hu hu hu hu hu hu hu hbs_lat hu de hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu en hu
Önkormányzati rendelet a fás szárú növények telepítési szabályairól | Nyírkarász Önkormányzatának weboldala
Magyarország Alaptörvénye 32. cikk (2) bekezdésében kapott feladatkörében eljárva és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában,
a környezet védelmének általános szabályairól szóló 1995. évi LIII. törvény 48. § (2) bekezdésében meghatározott felhatalmazás alapján a fás szárú növények telepítési távolságára vonatkozóan az alábbi rendeletet alkotja:
(1) E rendelet célja, hogy a növénytelepítési (ültetési) szabályok megalkotásával elősegítse a fák és cserjék (a továbbiakban: fás szárú növények) telepítését oly módon, hogy elkerülhetők legyenek a későbbi jogviták a szomszédok között.
(1) A rendelet területi hatálya kiterjed Nyírkarász község közigazgatási belterületén történő fás szárú növények telepítésére.
(2) A rendelet személyi hatálya kiterjed Nyírkarász község közigazgatási területén növényültetést, telepítést vagy kivágást végző természetes személyre, jogi személyre és jogi személyiséggel nem rendelkező szervezetre.
(3) E rendelet előírásait kell alkalmazni egyéb jogszabály által nem szabályozott kérdésekben fás szárú növények ültetése, telepítése, gondozása és kivágása esetében.
(1) A fás szárú növények legkisebb ültetési (telepítési) távolsága a telekhatártól:
a) 1 m-nél magasabbra nem növő fás szárú növények esetén 1,00 m,
b) 2m-nél magasabbra nem növő fás szárú növények esetén 1,50 m,
c) 3 m-nél magasabbra nem növő fás szárú növények esetén 2,00 m,
d) 4 m-nél magasabbra nem növő fás szárú növények esetén 3,00 m,
e) 4 m-nél magasabbra növő fás szárú növények esetén 4,00 m,
(2) Élő sövény kerítésként, lehatárolásként telekhatárra csak mindkét ingatlan tulajdonosának beleegyezésével telepíthető.
(3) Kúszó-kapaszkodó fás szárú növény csak saját tulajdonban lévő falra, fára, kerítésre futtatható fel.
(4) Az (1) bekezdésben foglalt telepítési (ültetési) távolságok alól kérelemre a jegyző eltérést engedélyezhet, amennyiben a növénytelepítéssel érintett telekszomszéd írásban hozzájárul. A kérelemhez csatolni kell a növénytelepítéssel érintett telekszomszéd írásbeli hozzájárulását.
(1) Közterületen e rendelet hatálya alá tartozó fás szárú növényt telepíteni csak a jegyző engedélyével lehet.
(2) Közterületre elsősorban táj- és a termőhelyi adottságoknak megfelelő őshonos magyar fajokat lehet telepíteni.
(3) Közterületen közmű létesítménybe vagy közművezeték fölé, illetve alá e rendelet hatálya alá tartozó növény nem telepíthető, kivéve, ha a közművezeték biztonsági övezetét nem érinti és annak biztonságos működését, valamint karbantartását nem akadályozza.
(4) Csapadékvíz elvezető csatorna mentén csak olyan növényzet ültethető, melynek gyökere, ága, lombozata, lehulló levélzete a vízelvezetést nem akadályozza. A csapadékvíz zavartalan lefolyása érdekében a jegyző elrendelheti a növényzet eltávolítását.
(5) Közút, kerékpárút, járda mentén közlekedésbiztonsági okok miatt csak olyan fás szárú növény telepíthető, mely a közlekedést és a közlekedés biztonságát nem zavarja, nem gátolja, és nem akadályozza. A jegyző elrendelheti a növényzet eltávolítását, az akadályt okozó ágak eltávolítását.
Meglévő fás szárú növények kezelése, gondozása
(1) A fás szárú növény tulajdonosának a kötelessége a növényzet ápolása, gondozása, valamint a szomszéd telekre átnyúló, közterületre kinyúló ágak gyökerek levágása. A tulajdonos köteles úgy gondozni, nyírni a növényt, hogy az a szomszédokat, érintetteket ne zavarja, más tulajdonában kárt ne okozzon.
(2) A fás szárú növény tulajdonosa köteles a csapadékvíz elvezető árkokból a növényzet gyökereit, lehullott lombozatát, a víz zavartalan lefolyása érdekében haladéktalanul eltávolítani.
(1) E rendelet a kihirdetést követő napon lép hatályba.
(2) A rendelet növénytelepítésre vonatkozó rendelkezéseit a hatálybalépést követő telepítésekre kell értelemszerűen alkalmazni.
(3) A fás szárú növények gondozására vonatkozó rendelkezéseket a rendelet hatálybalépése előtt ültetett fás szárú növényekre is alkalmazni kell.
Szalmási József               Matyi Andrásné
Jelen rendelet kihirdetve: 2018. május 24 napján.
4544 Nyírkarász, Fő út 21.
Tel.: (45) 495-001; Fax: (45) 595-100
E L Ő T E R J E S Z T É S
– a Képviselőtestülethez –
a fás szárú növények telepítési szabályairól szóló önkormányzati rendelet megalkotására
Az utóbbi időben egyre gyakoribbá vált a fák és cserjék (a továbbiakban: fás szárú növények) az ingatlantulajdonos általi telepítése miatt a szomszédok közötti vita, konfrontáció. A leggyakoribb probléma a fás szárú növények telekhatárhoz történő túl közeli telepítése.
E rendelet tervezet célja, hogy a növénytelepítési (ültetési) szabályok megalkotásával elősegítse a fás szárú növények telepítését oly módon, hogy elkerülhetők legyenek a későbbi jogviták a szomszédok között.
Fás szárú növény az ingatlan azon részén és oly módon telepíthető, hogy az – figyelemmel az adott faj, fajta tulajdonságaira, növekedési jellemzőire, szakszerű kezelésére – az emberi életet és egészséget nem veszélyeztetheti, a biztonságos közlekedést nem akadályozhatja, valamint nem okozhat kárt a meglévő építményekben, létesítményekben, és nem akadályozhatja azok biztonságos működését.
A használó – ha jogszabály eltérően nem rendelkezik – köteles gondoskodni a fás szárú növények emberi életet, egészségét veszélyeztető származékainak, így különösen ágak, virágzat, termés, levelek összegyűjtéséről.
Kérem a Tisztelt Képviselő-testületet, szíveskedjék az előterjesztést és a rendelet-tervezetet megtárgyalni.
Nyírkarász, 2018. május 16.
Ez a rendelkezés tartalmazza a rendelet célját.
Ez a rendelkezés tartalmazza a rendelet hatályát.
Az új telepítésekre vonatkozó szabályozást tartalmaz.
Meglévő fás szárú növények kezelésére, gondozására vonatkozó szabályozást tartalmazza.
A rendelet hatálybalépését határozza meg.
A rendelet megalkotásával elkerülhetővé válhatnak későbbi jogviták a szomszédok között.
2 Gazdasági, költségvetési hatások
A fás szárú növények telepítése belterületen egységesebbé válik.
A fás szárú növények telepítése az esetleg zavaró – átnyúló ágak, gyökerek – hatásai – balesetek elkerülhető lesz.
Adminisztratív terheket befolyásoló hatások
Csökkenő birtokvédelmi bejelentés érkezhet.
6 A jogszabály megalkotásának szükségessége, a jogalkotás elmaradásának várható következményei
Következetes és egyéges jogi szabályozása megalkotása.
A jogszabály alkalmazásához szükséges személyi, szervezeti, tárgyi és pénzügyi feltételek
A jogszabály alkalmazásához szükséges személyi, tárgyi, szervezeti, pénzügyi feltételek rendelkezésre állnak.
Nyírkarász, 2018. május 17. ………………………………….
Lakossági felhívás: Közkút használata »